નર્મદા જિલ્લા પંચાયત કારોબારી ચેરમેન બહાદુર વસાવાએ જણાવ્યું હતું કે સ્ટેચ્યુ ઓફ યુનિટીનું લોકાર્પણ સફળ બનાવવા સરકારે અસરગ્રસ્તોને માંગણી પુરી કર્યાની માત્ર લોલીપોપ આપી છે. જો સરકારે ખરેખર અસરગ્રસ્તોની માંગણીઓ સંતોષી હોય તો સરકારી લેટર પેડ પર અસરગ્રસ્તોને બાંહેધરી કેમ ન આપી. કુંવરપુરા સરપંચે કરેલી બેઠક ભાજપ પ્રેરિત હતી.ભાજપ આદિવાસીઓમાં બે ભાગલા પાડી આંદોલન તોડવા માંગે છે. સ્ટેચ્યુ ઓફ યુનિટીનું લોકાર્પણ થઈ ગયા પછી અસરગ્રસ્તો અને આદિવાસીઓના પ્રશ્નો લટકતા જ રહેવાના છે.કું વરપુરા સરપંચ નિરંજન વસાવા ભાજપની કઠપૂતળી બની આદિવાસી સમાજને દગો આપવાનું કામ કરે છે. નર્મદા જિલ્લાનું વહીવટીતંત્ર પણ ભાજપના ઈશારે જ કામ કરે છે.ગુજરાતનો આદિવાસી સમાજ આ બધું સમજે છે, ૩૧મી એ અમારે જે કરવાનું છે એ તો અમે કરીને જ રહીશું.